Villa d'Este

Ang Villa d'Este ay isang villa noong ika-16 na siglo sa Tivoli, malapit sa Roma. Ito ay isang obra maestra ng arkitektura at disenyong hardinng Italyano, sikat dahil sa terasang harding Renasimyentong Italyano na nasa gilid ng burol at sa kahusayan ng mga katangiang arkitektura nito (mga puwente, mga ornamental basin, mga kisame, atbp.), ito ay isang walang kapantay na halimbawa ng harding Italyano noong ika-16 na siglo, na kalaunan ay nagkaroon ng malaking impluwensya sa disenyo ng tanawin sa Europa. Ito ngayon ay isang museo ng estado ng Italya, at nakalista [1] bilang isang Pandaigdigang Pamanang Pook ng UNESCO mula noong 2001. Villa Sa kasalukuyan, ang villa ay pinapasok mula sa isang pintuan sa Piazza Trento, katabi ng pasukan ng Simbahan ng Santa-Maria Maggiore. Noong panahon ni Ippolito d'Este, ang pasukan na ito ay bihirang gamitin; ang mga bisita ay dumarating sa ilalim ng mga hardin, at umaakyat, hakbang-hakbang, patungo sa villa, tinatanaw ang mga puwente at estatwa. Ang kasalukuyang pinto ay mula pa noong 1521, sa panahon bago ang Ippolito. Ang bestibulo sa loob ng pinto ay may pininturahang vault na dating natatakpan ng mga pinta, na halos nawasak ng pambobomba noong Ikalawang Digmaang Pandaigdig. Ito ay pinalamutian ng mga monokromong eksena mula sa Lumang Tipan, ilan sa mga ito, kabilang ang Ang Sakripisyo ni Isaac, ay makikita pa rin. Ang mga ito ay mula sa panahon sa pagitan ng 1563 at 1565, at malamang na dinisenyo ni Girolamo Muziano. Ang susunod na silid, ang Bulwagan ng mga Kuwento ni Salomon, ay nagpapakita ng mga eksena mula sa buhay ni Haring Salomon, na nakalagay sa mga kuwadro na pininturahan upang maging kamukha ng marmol. Iniuugnay din ang mga ito kay Muziano at sa kanyang mga manggagawa, mula pa noong mga 1565. Isang napakalaking ulo ng batong travertine ang nakadispley dito, na hanggang ika-18 siglo ay nasa hardin. Mga tala at pagsipi Mga panlabas na link Opisyal na website Tivoli - Villa d'Este Illustrated information and description of Villa d'Este Roberto Piperno, "Villa d'Este" The Villa d'Este Garden - The Mirror of Dreams Festival Jeux d'art a Villa d'Este